Eina skiptið sem Baghdadi kom fram opinberlega og náðist af honum mynd var í Mósul árið 2014 þegar hann stofnaði „ kalífatið “ . Bandaríkjaher braust inn í búðir leiðtoga hryðjuverkasamtakanna Ríkis íslams ( IS ) í norðvestur hluta Sýrlands að kvöldi laugardags 26. október og felldi hann . Donald Trump Bandaríkjaforseti skýrði frá þessu á blaðamannafundi klukkan rúmlega 13.00 ( 09.00 í Washington ) sunnudaginn 27. október . Trump sagði að hryðjuverkaforinginn , Abu Bakr al-Baghdadi , hefði fallið sem „ vælandi hugleysingi “ . Hann hefði lokast inn í göngum og sprengt sig og þrjú börn sín í loft upp . Trump sagði að hættulegasti hluti aðgerðarinnar hefði verið að koma bandarísku hermönnunum til og frá búðum Baghdadis í Idlib-héraði . Átta þyrlur hefðu verið notaðar og þeim flogið í tæpa tvo klukkutíma fram og til baka yfir hættulegt svæði . Samvinna hefði verið Rússa , Tyrki , Sýrlendinga og Kúrda . Forsetinn vildi ekki segja hvaðan Bandaríkjamenn hefðu gert árásina . Hann sagði alla Bandaríkjamennina hafa snúið heila til baka , aðeins einn hundur þeirra hefði særst , Abu Bakr al-Baghdadi dró að sér heimsathygli árið 2014 þegar hann kynnti „ kalífatið “ til sögunnar á landi sem áður var hluti Íraks og Sýrlands . IS vann mörg grimmdarverk og varð þúsundum manna að bana . Öfgafullur hópur íslamista kom á fót ógnarstjórn yfir nærri átta milljónum manna á yfirráðasvæði sínu og stóð að baki hryðjuverkaárásum í borgum víða um heim . Fyrr á þessu ári lýstu Bandaríkjamenn yfir að „ kalífatið “ væri fallið . Sótt var að hryðjuverkaforingjanum Baghdadi í Idlib héraði og kom á óvart að hann skyldi hadla sig þar . Í yfirlýsingunni sem Trump las á blaðamannafundi sínum sagði hann að Bgahdadi hefði fallið þegar hann hljóp inn í lokuð göng „ vælandi , grátandi og öskrandi “ á flótta undan hundum bandarísku hermannanna . Baghdadi hafði þrjú ung börn sín með sér á flóttanum að sögn Trumps og virkjaði sjálfsmorðsvesti sitt , varð sprengjan þeim öllum að bana . Líkami Baghdadis tættist í sundur en rannsókn á líkamsleifunum staðfesti hver þarna hafði látist . „ Skúrkurinn sem lagði svo hart að sér við að hræða aðra lauk síðustu andartökum sínum heltekinn ótta , skelfingu lostinn af hræðslu við bandarísku hermennina sem sóttu að honum , “ sagði Trump . Með Baghdadi féll hópur fylgismanna hans en enginn Bandaríkjamaður . Trump sagði að náðst hefðu „ mjög viðkvæm gögn og upplýsingar “ . Raunverulegt nafn Baghdadis var Ibrahim Awwad Ibrahim al-Badri . Hann ávann sér orð fyrir að vera nákvæmur og ósvífinn skipuleggjandi átaka . Hann fæddist skammt frá Samarra , fyrir norðan Bagdad , árið 1971 . Talið er að hann hafi verið klerkur í borginni um það leyti sem Bandaríkjamenn réðust inn í Írak árið 2003 . Sumir telja að heilagt stríð sitt hafi hann hafið á meðan Saddam Hussein einræðisherra réð enn ríkjum í Írak . Aðrir segja að hann hafi fyllst öfgahyggju þegar hann sat inni í Bucca-fangabúðunumum sem Bandaríkjamenn stjórnuðu í suðurhluta Íraks . Þar voru margir forystumenn al-Kaída hryðjuverkasamtakanna í haldi . Árið 2010 kom Baghdadi fram á sjónarsviðið sem leiðtogi regnhlífarsamtaka sem náðu meðal annars til al-Kaída í Írak og urðu að forystuafli þegar IS-hryðjuverkamenn lögðu undir sig írösku borgina Mosúl árið 2014 en eftir það var „ kalífatið “ stofnað með formlegri yfirlýsingu . Þá birtist Baghdadi í eina skiptið opinberlega . Hann sást aftur á myndbandi sem IS birti fyrr á þessu ári . Bandríkjastjórn lýsti hann opinberlega „ hryðjuverkamann “ í október 2011 og setti 10 milljónir dollara til höfuðs honum . Fjárhæðin var hækkuð í 25 milljónir árið 2017 .